CELEX: 62008TA0572
Language: mt
Date: 2009-06-18 00:00:00
Title: Kawża T-572/08 P: Sentenza tal-Qorti tal-Prim’Istanza tat- 18 ta’ Ġunju 2009 — Il-Kummissjoni vs Traore ( Appell — Servizz pubbliku — Uffiċjali — Reklutaġġ — Avviż ta’ pożizzjoni vakanti — Ħatra għal pożizzjoni ta’ kap inkarigat mill-operazzjonijiet fid-delegazzjoni tal-Kummissjoni fit-Tanżanija — L-iffissar tal-livell tal-pożizzjoni li għandha timtela — Prinċipju ta’ separazzjoni tal-grad u tal-funzjoni )

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/49
            
         Sentenza tal-Qorti tal-Prim’Istanza tat-18 ta’ Ġunju 2009 — Il-Kummissjoni vs Traore
   (Kawża T-572/08 P) (1)
   
   (“Appell - Servizz pubbliku - Uffiċjali - Reklutaġġ - Avviż ta’ pożizzjoni vakanti - Ħatra għal pożizzjoni ta’ kap inkarigat mill-operazzjonijiet fid-delegazzjoni tal-Kummissjoni fit-Tanżanija - L-iffissar tal-livell tal-pożizzjoni li għandha timtela - Prinċipju ta’ separazzjoni tal-grad u tal-funzjoni”)
   2009/C 180/92
   Lingwa tal-kawża: Il-Franċiż
   
      Partijiet
   
   
      Appellanti: Il-Kummissjoni tal-Komunitajiet Ewropej (rappreżentanti: J. Currall, G. Berscheid u B. Eggers, aġenti)
   
      Appellat: Amadou Traore (Rhode-St-Genèse, il-Belġju) (rappreżentant: É. Boigelot, avukat)
   
      Partijiet intervenjenti insostenn tar-rikorrenti: Il-Parlament Ewropew (rappreżentanti: C. Burgos u K. Zejdová, aġenti); Il-Kunsill tal-Unjoni Ewropea (rappreżentanti: M. Bauer u K. Zieleśkiewicz, aġenti); u l-Qorti tal-Awdituri tal-Komunitajiet Ewropej (rappreżentanti: T. Kennedy u J.-M. Stenier, aġenti)
   
      Suġġett
   
   Appell mis-sentenza tat-Tribunal għas-Servizz Pubbliku (It-Tieni Awla), tat-13 ta’ Novembru 2008, Traore vs Il-Kummissjoni (F-90/07, li għadha ma ġietx ippubblikata fil-Ġabra) u li fih qed jintalaba l-annullament ta’ din is-sentenza.
   
      Dispożittiv
   
   
               1)
            
            
               Is-sentenza tat-Tribunal għas-Servizz Pubbliku tal-Unjoni Ewropea tat-13 ta’ Novembru 2008, Traore vs Il-Kummissjoni (F-90/07) hija annullata sa fejn hija tannulla d-deċiżjoni tad-Direttur tar-riżorsi tal-Uffiċċju għall-Kooperazzjoni EuropeAid tal-Kummissjoni tat-12 ta’ Diċembru 2006 li rrifjutat il-kandidatura ta’ Amadou Traore għall-pożizzjoni ta’ kap inkarigat mill-operazzjonijiet fid-delegazzjoni tal-Kummissjoni fit-Tanżanija u d-deċiżjoni tal-ħatra tas-Sur S. għal ’din il-pożizzjoni.
            
         
               2)
            
            
               Ir-rikors ippreżentat minn A. Traore quddiem it-Tribunal għas-Servizz Pubbliku fil-Kawża F-90/07 huwa miċħud.
            
         
               3)
            
            
               A. Traore u l-Kummissjoni tal-Komunitajiet Ewropej għandhom ibatu l-ispejjeż tagħhom relatati kemm mal-ewwel istanza kif ukoll mal-appell.
            
         
               4)
            
            
               Il-Parlament Ewropew, il-Kunsill tal-Unjoni Ewropea u l-Qorti tal-Awdituri tal-Komunitajiet Ewropej għandhom ibatu l-ispejjeż tagħhom.
            
         
      (1)  ĠU C 44, 21.2.2009